તેઓ ચિંતક કિશોરલાલ મશરૂવાળાના ગુરુ હતા. એમનું નામ કેદારનાથજી. એમનું પુસ્તક ‘વિવેક અને સાધના’ વાંરયા પછી ધર્મનો મર્મ આપોઆપ સમજાઇ જાય. વિનોબાજીનું પુસ્તક ‘અઘ્યાત્મ તત્ત્વસુધા’ વાંચીએ તો સાચા ધર્મની ભાળ મળે. જે ગુજરાતમાં પૂજય રવિશંકર મહારાજ થઇ ગયા, તે ગુજરાત આટલું અંધશ્રદ્ધાળુ શાને? હિંદુઓની એક હઠીલી મર્યાદા છે. તેઓ રામભકતને રામ ગણીને પૂજવા લાગે છે. તેઓ કૃષ્ણભકતને કૃષ્ણ (યોગેશ્વર) ગણીને પૂજે છે. આ બાબતે ઇસ્લામ પાસેથી શીખવા જેવું છે. પયગંબર ગમે તેટલા મહાન હોય, તોય ખુદા ન ગણાય."